શહેરમાં બેફામ બનેલા ગુનાગેરો સામે પાસાનું શસ્ત્ર ઉગામવામાં આવી રહ્યું છે ત્યારે રાજકોટ શહેર પોલીસ કમિશ્નર મનોજ અગ્રવાલે ત્રણ આરોપીઓ સામે પાસા વોરંટ ઈસ્યુ કરતા પીસીબીના સ્ટાફે બજવણી કરવા તજવીજ હાથ ધરી હતી પોલીસ કમિશ્નર મનોજ અગ્રવાલે પાસા વોરંટ ઇસ્યુ કરતા પીસીબીના પીઆઇ એસ એન ગડુ, શૈલેષભાઇ રાવલ, રાજુભાઈ દહેકવાલ, અજયભાઇ શુકલા, ઇંદ્રજીતસિંહ, રાહૂલગિરી ગોસ્વામી સહિતના સ્ટાફે દેશી દારૂના ધંધાર્થી રસુલપરાના અજિત જુસબભાઇ ડેલાને વડોદરા જેલમાં, મારામારીના ગુનાઓ આચરતા આમ્બેડકરનગરના હિરેન ગોવિંદભાઇ પરમારને વડોદરા જેલમાં અને અગાઉ બે વખત પાસામાં જય આવેલા ચોરી કરવાની ટેવ ધરાવતા ઢેબર કોલોનીના ભાદાભાઈ દુલાભાઇ સોલંકીને પણ વડોદરા જેલમાં ધકેલી દીધા છે